ધનુષકોડી સાથે અનેક ધાર્મિક માન્યતાઓ જોડાયેલી છે. પૌરાણિક કથાઓ અનુસાર, આ તે સ્થળ છે જ્યાં ભગવાન રામ અને તેમની સેનાએ રામ સેતુ બનાવ્યો હતો અને તેમના પત્ની સીતાને બચાવવા માટે આ પુલ પરથી પસાર થયા હતા. આ બ્રિજ રામેશ્વરમ આઈલેન્ડ(તમિલનાડુ) અને મન્નાર આઈલેન્ડ(શ્રીલંકા)ને જોડે છે. સીતાને બચાવ્યા પછી વીભિષણના કહેવા પર ભગવાન રામે પોતાના ધનુષથી આ બ્રિજ તોડી કાઢ્યો હતો. માટે આ શહેરનું નામ પડ્યું- ધનુષકોડી.